46. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 250682/1416 της 29 Ιαν./9 Φεβ.  1971 (ΦΕΚ Β΄ 105) Περί απαγορεύσεως χρησιμοποιήσεως ευμεγέθων ξυλοκιβωτίων δι’ εξαγωγήν εσπεριδοειδών προς τας Χώρας της Ε.Ο.Κ. Έχοντες υπ’ όψιν: 1)Τας διατάξεις του άρθρ. 19 παρ. 2 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 2)Το γεγονός ότι, τα χρησιμοποιούμενα ευμεγέθη, άνευ καλύμματος ξυλοκιβώτια προς εξαγωγήν εσπεριδοειδών, δεν ικανοποιούν τας επιθυμίας των εισαγωγικών οίκων των χωρών της Ε.Ο.Κ. και ιδιαιτέρως της Δ. Γερμανίας. 3)Την διαπιστωθείσαν ως εκ τούτου ανάγκην της καλλιτέρας εμφανίσεως των εσπεριδοειδών μας, δια της χρησιμοποιήσεως των πλέον ενδεδειγμένων ξυλοκιβωτίων, επί σκοπώ περαιτέρω προωθήσεως των εξαγωγών μας, αποφασίζομεν: Απαγορεύομεν από της προσεχούς εξαγωγικής περιόδου εσπεριδοειδών 1971/1972, την χρησιμοποίησιν των ευμεγέθων, άνευ καλύμματος (ανοικτών) ξυλοκιβωτίων (κοινώς κλούβες), μικτού βάρους άνω των 17 χιλιογράμμων, δια την εξαγωγήν εσπεριδοειδών προς τας Χώρας της Ε.Ο.Κ. Η παρούσα δημοσιευθήτω δια της Εφημερίδος της Κυβερνήσεως. 